केदारनाथ से आगे भैरवनाथ मंदिर जाते हुए बर्फ में फंसा था
Kedarnath Yatra Update; Vrindavan Sachin Gupta  Rescued in Snow उत्तराखंड के रुद्रप्रयाग में बर्फ में फंसे एक यात्री को एसडीआरएफ के जवानों ने रेस्क्यू कर लिया है। पीड़ित यात्री को विवेकानंद अस्पताल में भर्ती किया गया है।
उत्तराखंड के रुद्रप्रयाग में बर्फ में फंसे एक यात्री को SDRF के जवानों ने रेस्क्यू कर लिया है। यात्री को विवेकानंद अस्पताल में भर्ती कराया गया है। वृंदावन के रहने वाले सचिन गुप्ता बीते दिनों केदारनाथ दर्शन के लिए आए थे। शुक्रवार सुबह वे केदारनाथ से 3-4 किमी आगे भैरवनाथ मंदिर की ओर गए और वहां बर्फ में फंस गए थे।
उन्होंने वहां से निकलने की काफी कोशिश की, लेकिन निकल नहीं पाए। इसके बाद उन्होंने पुलिस कंट्रोल रूम को फोन किया। जिसके बाद जिला आपदा कंट्रोल रूम और केदारनाथ पुलिस चौकी को सूचना दी गई। लगभग दो घंटे बाद बचाव दल यात्री तक पहुंचा।
बचाव दल ने युवक को वहां से निकालकर अस्पताल में भर्ती कराया। स्थानीय लोगों के मुताबिक भैरवनाथ मंदिर से ऊपर की तरफ जाने की किसी को कोई अनुमति नहीं है। लेकिन सचिन किससे पूछकर वहां गया, इसके बारे में पूछताछ की जाएगी। स्थानीय प्रशासन ने यात्रियों से अपील की है कि वह केदारनाथ और भैरवनाथ मंदिर के अलावा क्षेत्र में कहीं भी ऊपरी तरफ जाने का प्रयास न करें।